laion/Wikipedia-Exotic huggingface dataset:
טיכי

טיכי (בפולנית: Tychy, נהגה: [ˈtɨxɨ] ‏האזנה‏Ⓘ‏; בגרמנית: Tichau, טישאו) היא עיר בשלזיה שבדרום-מערב פולין, כעשרים קילומטרים דרומית לקטוביץ. טיכי יושבת בקצה הדרומי של האזור התעשייתי של שלזיה עילית, היא ידועה במבשלות הבירה שלה ובמותג הבירה הבינלאומי טישקי (Tyskie) שהיה במשך שנים בבעלות אנהאוזר-בוש וכיום בבעלות מבשלות אסהאי (אנ'). נכון לסוף יוני 2016 חיים בטיכי קרוב ל-130,000 תושבים. מדיה וקבצים בנושא טיכי בוויקישיתוף אתר האינטרנט הרשמי של טיכי "טיכי", באתר השטעטל הווירטואלי טיכי, באתר אנציקלופדיה בריטניקה (באנגלית) ערך זה הוא קצרמר בנושא יישובים בפולין. אתם מוזמנים לתרום לוויקיפדיה ולהרחיב אותו.
שרון בראוס

הרב שרון בראוס (באנגלית: Sharon Brous) היא מייסדת בית הכנסת "עיקר" בלוס אנג'לס, ומכהנת בו מאז הקמתו בשנת 2004. היא נחשבת בין הרבנים המשפיעים ביותר בארצות הברית. היא פעילה, דוברת ודורשת בנושאי צדק חברתי, שיתוף פעולה בין מיעוטים, מאבק בגזענות ובאנטישמיות. בראוס היא בוגרת אוניברסיטת קולומביה: תואר בוגר מ-1995 ותואר מאסטר בזכויות אדם, והוסמכה לרבנות בתנועה הקונסרבטיבית בידי בית המדרש לרבנים באמריקה ב-2001. עד 2004 כיהנה בקהילת בני ישורון בניו יורק, אז עברה ללוס אנג'לס וייסדה את קהילת "עיקר". בית הכנסת עיקר נחשב לאחד מ-50 הארגונים היהודיים (ללא מטרות רווח) החדשניים ביותר מדי שנה מאז ייסודו, ונחשב מוקד ליהודים צעירים ובלתי-מזדהים בלוס אנג'לס. היא מכהנת בפקולטה של מכון הרטמן צפון אמריקה, קרן וקסנר, REBOOT, הסמינר תאולוגי אובורן, המועצה הבינלאומית של הקרן החדשה לישראל ועוד. ברשימת הרבנים של המגזין The Daily Beast דורגה מקום חמישי ב-2012 ומקום ראשון ב-2013. המגזין Forward דירג אותה בין 50 היהודים האמריקאים המשפיעים ביותר. מגזין ניוזוויק בחר בה לדמות הדתית המשפיעה ביותר בקהילה היהודית בארצות הברית. ב-2013 בירכה את הנשיא אובמה וסגן הנשיא ביידן באירוע התפילה הלאומי בעקבות השבעתם לקנדציה השנייה. ב-2017 נאמה בעצרת של מצעד הנשים בוושינגטון בעקבות השבעתו של דונלד טראמפ לנשיאות, כנגד גזענות ואנטישמיות. לצדה נאמה הפעילה הפלסטינית-מוסלמית לינדה סרסור, והשתים שיתפו פעולה גם בגיוס כספים לשיקום בתי קברות יהודיים שחוללו. בראוס תרמה למספר ספרים, בהם The Modern Jewish Girl's Guide to Guilt, A dream of Zion: American Jews reflect on why Israel matters to them, ו The Women's Torah Commentary: New Insights from Women Rabbis on the 54 Weekly Torah Portions. Ruth Andrew Ellenson, ed. (2005). The Modern Jewish Girl's Guide to Guilt. Penguin. Jeffrey K. Salkin, ed. (2007). A dream of Zion: American Jews. Jewish Lights Publishing. Sharon Brous and Jill Hammer. “Proclaiming Liberty throughout the Land.” In The Women's Torah Commentary: New Insights from Women Rabbis on the 54 Weekly Torah Portions. Edited by Elyse Goldstein, pages 238–45. Woodstock, Vermont: Jewish Lights Publishing, 2000. ISBN 1-58023-076-8. צביקה קליין, האישה הראשונה של יהדות ארה"ב: רבה קונסרבטיבית, באתר nrg‏, 19 באפריל 2013 יאיר שלג, יהדות במסלולים מרובים, מקור ראשון, מוסף "שבת", 31 בינואר 2014, 31 בינואר 2014 First on America's top 50 rabbis list: A woman, ynet, 25.03.13 America's Top 50 Rabbis for 2013 (PHOTOS), Daily Beast, March 21, 2013. מיכל דניאל, רבנים נגד גזענות, באתר ynet, 26 בדצמבר 2010 ה'ניוזוויק' מציג: 50 הרבנים המשפיעים ביותר בארצות הברית (בתצלום: הזוֹכה), באתר "Israeli Life USA", ‏25 במרץ 2013
אליפות גרמניה בכדורגל 1937

אליפות גרמניה בכדורגל 1937 הייתה העונה ה-30 של התחרות. תחרויות אזוריות נערכו ב-16 גאוליגות אזוריות. מנצחי תחרויות אלו השתתפו באליפות המדינה. תחילה הם שובצו ב-4 בתים. בכל בית נערכו משחקים בשיטת משחק בית/משחק חוץ. מנצחי הבתים העפילו למשחקי חצי הגמר והגמר. משחקים אלו נערכו בשיטת מפגש יחיד. בנוסף למשחק הגמר נערך גם המשחק על המקום השלישי. למשחק הגמר הגיעו נירנברג ושאלקה 04. לשאלקה 04 זו הייתה האליפות השלישית בתולדות המועדון. לתחרות העפילו מנצחות תחרויות אזוריות: קרל מאייר מורדר ברמן וארנסט קלוויצקי משאלקה 04 כבשו 10 שערים ובכך זכו בתואר מלך השערים. נתונים מפורטים מאתר rsssf נתונים מאתר weltfussball
יסטשמביה-זדרוי

יסטשמביה-זדרוי (בפולנית: Jastrzębie-Zdrój, נהגה: [jasˈtʂɛmbʲɛ ˈzdruj] ‏האזנה‏Ⓘ‏; בגרמנית: Bad Königsdorff-Jastrzemb, באד קניגסדורף) היא עיר בשלזיה שבדרום-מערב פולין. עד המאה ה-20 הייתה העיר עיירת מרפא ומרחצאות. בעקבות מדיניות פיזור האוכלוסייה בשלזיה, גדלה אוכלוסיית העיירה מאז מלחמת העולם השנייה ובמהלך שנות ה-50 של המאה ה-20 וב-1963 הוכרה כעיר. מבחינה מנהלית השתייכה העיר בשנים 1975–1998 לווייוודת קטוביץ, ומאז הקמת פרובינציית שלזיה ב-1999 היא משתייכת אליה. בראשית שנות ה-80 של המאה ה-20 הייתה העיר אחד המרכזים העיקריים של גל מחאות העובדים שהוביל להקמת תנועת "סולידריות". נכון לראשית נובמבר 2016 חיים בעיר מעל ל-90,000 תושבים. מדיה וקבצים בנושא יסטשמביה-זדרוי בוויקישיתוף אתר האינטרנט הרשמי של יסטשמביה-זדרוי "יסטשמביה-זדרוי", באתר השטעטל הווירטואלי יסטשמביה-זדרוי, באתר אנציקלופדיה בריטניקה (באנגלית) ערך זה הוא קצרמר בנושא יישובים בפולין. אתם מוזמנים לתרום לוויקיפדיה ולהרחיב אותו.
אליפות גרמניה בכדורגל 1938

אליפות גרמניה בכדורגל 1938 הייתה העונה ה-31 של התחרות. תחרויות אזוריות נערכו ב-16 גאוליגות אזוריות. מנצחי תחרויות אלו השתתפו באליפות המדינה. תחילה הם שובצו ב-4 בתים. בכל בית נערכו משחקים בשיטת משחק בית/משחק חוץ. מנצחי הבתים העפילו למשחקי חצי הגמר והגמר. משחקים אלו נערכו בשיטת מפגש יחיד. בנוסף למשחק הגמר נערך גם המשחק על המקום השלישי. למשחק הגמר הגיעו הנובר 96 ושאלקה 04. המשחק הראשון הסתיים בתיקו 3:3 לאחר הארכה. גם במשחק החוזר, הנובר 96 הצליחה לנצח רק בהארכה. זו הייתה האליפות הראשונה שלה בתולדות המועדון. לתחרות העפילו מנצחות תחרויות אזוריות: נערך משחק חוזר. המשחק הראשון הסתיים ב-3:3 נערך משחק חוזר. המשחק הראשון הסתיים ב-0:0 גוסטב קרסטנס מהמבורג כבש 9 שערים ובכך זכה בתואר מלך השערים. נתונים מפורטים מאתר rsssf נתונים מאתר weltfussball
רולס-רויס פנטום 1

רולס-רויס פנטום 1 (Rolls-Royce Phantom I) היא מכונית סלון, יוקרתית מתוצרת יצרנית רכבי היוקרה הבריטית רולס-רויס אשר יוצרו בין השנים 1925–1931, ובארצות הברית בין השנים 1926 - 1931. סך הכול יוצרו 3,512 יחידות. בבריטניה יוצרו 2,269 יחידות, ובארצות הברית 1,243 יחידות. סדאן - 4 דלתות קבריולה, 2 דלתות (2 מושבים) קבריולה, 4 דלתות (4 מושבים) בסיס גלגלים 3,644 מ"מ (גרסת בסיס גלגלים קצר) בסיס גלגלים 3,721 מ"מ (ייצור בארצות הברית) בסיס גלגלים 3,822 מ"מ (ייצור בבריטניה) חברת רולס-רויס נוסדה בשנת 1906 על ידי צ'ארלס סטיוארט רולס ופרדריק הנרי רויס. החברה הייתה קרויה "רולס־רויס לימיטד", (Rolls-Royce Limited). בשנת 1940 פיתחה החברה את מחלקת המנועים. משנת 1973 קרויה החברה: "Rolls-Royce Motors". רולס-רויס פנטום 1, שנת 1927 רולס-רויס פנטום 1, שנת 1927 רולס-רויס פנטום 1, שנת 1928 רולס-רויס פנטום 1, שנת 1929 רולס-רויס פנטום 1, קבריולט, 4 מושבים, שנת 1926 רולס-רויס פנטום 1, שנת 1927 מדיה וקבצים בנושא רולס-רויס פנטום 1 בוויקישיתוף אתר האינטרנט הרשמי של רולס-רויס פנטום 1
יחסי אזרבייג'ן–דנמרק

יחסי אזרבייג'ן–דנמרק הם היחסים הדיפלומטיים הרשמיים הם היחסים דיפלומטיים (נכון ל-2017) בין הרפובליקה של אזרבייג'ן לבין ממלכת דנמרק. היחסים בין שתי המדינות הם חמים וקיימת באזרבייג'ן עמותה דנופילית בשם "עמותת הידידות דנמרק-אזרבייג'ן". שגרירות אזרבייג'ן לדנמרק ממוקמת בלונדון, בירת הממלכה המאוחדת. ואילו לדנמרק יש קונסוליה בבאקו, בירת אזרבייג'ן. דנמרק הכירה בעצמאות אזרבייג'ן ב-31 בדצמבר 1991, ושתי המדינות כוננו יחסים דיפלומטיים ב-2 באפריל. הרפובליקה הסובייטית הסוציאליסטית האזרית ודנמרק שמרו על יחסים ידידותיים ולאזרבייג'ן הסובייטית היה שליח לדנמרק. בשנת 1996 פתחה מועצת הפליטים הדנית במבצע למען הפליטים. ובין השנים 1997 ל-2004 סיפרה דנמרק 14 מיליון דולר לפליטים אזרים. בשנת 2006, בעת פרשת פרשת קריקטורות מוחמד, אזרים יצאו לרחובות באזרבייג'ן ומחו כנגד הקריקטורות. בשנת 2010 שתי המדינות דנו בפוטנציאל היחסים, כגון שיפור הסחר הכלכלי בין שתי המדינות. מדיה וקבצים בנושא יחסי אזרבייג'ן–דנמרק בוויקישיתוף נשיא אזרבייג'ן בירך את המלכה הבריטית לרגל יום הולדתה שגרירות אזרבייג'ן לממלכה המאוחדת וצפון אירלנד הקונסוליה הדנית באזרבייג'ן תרבות החיים אתר האומות המאוחדות באזרבייג'ן הקריקטורות הדניות של מוחמד הציתו מחאות באזרבייג'ן Today, שתי המדינות דנו בדנמרק בפוטנציאל היחסים ערך זה הוא קצרמר בנושא יחסי חוץ ובנושא אזרבייג'ן. אתם מוזמנים לתרום לוויקיפדיה ולהרחיב אותו.
אסף פריינטא

אסף פריינטא (נולד ב־23 בספטמבר 1975) הוא שחקן תיאטרון וטלוויזיה ומדבב ישראלי. היה חבר בלהקת "צעירי תל אביב" בשנים 1991–1992, והשתתף בתוכנית הטלוויזיה של הלהקה "לא כולל שירות" בערוץ 1. לאחר שירותו הצבאי למד פריינטא משחק בבית הספר לאומנויות בית צבי, וסיים את לימודיו בשנת 2002. במהלך הלימודים זכה בכמה מלגות משחק, וכיום הוא נמנה עם הכישרונות הצעירים של התיאטרון הקאמרי. פריינטא השתתף בהצגות "השטן במוסקבה" (על־פי האמן ומרגריטה של בולגקוב) ו"הרצל אמר!" בתיאטרון גשר, בהצגה "משורר בניו יורק" במסגרת פסטיבל ישראל, ב"משחקי פיג'מה", ב"אמדאוס" (בתפקיד סליירי) וב"אבות ובנים" בתיאטרון הספרייה, וכן בכמה הצגות בתיאטרון הקאמרי ובהן: "מעיין הכבשים", "אמא קוראז'", "עוץ לי גוץ לי", "כובע הקש האיטלקי", "קוויאר ועדשים" (בתפקיד רוברטו), "עיר הנפט", "המלט" (בתפקיד הורציו), "דבר מצחיק קרה לי" (בתפקיד הגנרל), "הרטיטי את ליבי" ו"גם הוא באצילים". פריינטא דיבב בסדרות ובסרטים רבים – בין היתר את "החתול במגפיים" בסרטי "שרק"; את רפאל ב"צבי הנינג'ה"; את לאלו ב"רטטוי"; את פיל בסרט "הופ ארנב"; את מורטון העכבר בהורטון שומע מישהו; את אלכס במדגסקר 2 ובמדגסקר 3: מקרקסים את אירופה; את הנסיך נאבין ב"הנסיכה והצפרדע" של דיסני; את פו הפנדה בסדרה "קונג פו פנדה אגדת המגניבות". ב־2017 דיבב את דמותו של ראמון בסרט "מכוניות 3". ב־2018 דיבב את דמותו של לוסיוס בסט בסרט "משפחת סופר־על 2" וגם בסרט האנימה, הטירה הנעה . מ־2011 מופיע בתוכנית ההומור הסאטירית "קאמבק" בערוץ הוט קומדי סנטרל. ב־2014 גילם את חביב פרץ בתוכנית "מועדון החנונים". באותה שנה החל לשחק בסדרה "מי נתן לך רישיון?" בערוץ הראשון. ב־2015 שיחק בסדרה "ג'ינג'י" בערוץ ג'וניור, ודיבב בסרט הקולנוע "גולשים על הירח". ב־2016 הצטרף כחבר פאנל קבוע לתוכנית הסאטירה "זה המצב" של רשת. ב-2019 הצטרף לסדרת היוטיוב אחשלירוח. ב-2020 גילם את עובדיה בסדרה שב"ס. ב-2023 דיבב את באוזר בהאחים סופר מריו - הסרט. אסף פריינטא, במיזם "אישים" לתיעוד היצירה הישראלית אסף פריינטא, במסד הנתונים הקולנועיים IMDb (באנגלית) אסף פריינטא, באתר "אידיבי", מאגר הידע העברי לקולנוע ישראלי ועולמי אסף פריינטא, באתר ספר הקולנוע הישראלי אסף פריינטא, בארכיון תיאטרון גשר
אלפבית אורדו

האלפבית של שפת אורדו מבוסס על האלפבית הערבי-פרסי, עם תוספות שנועדו להתאימו לשפה. הוא כולל 35 אותיות בסיס, ועוד כעשרים אותיות הנסמכות עליהן. סגנון הכתיבה הנהוג באורדו הוא נסתעליק. חלק מן העיצורים באורדו מקבלים נישוף, כלומר תוספת נשיפה בעת הגייתם. בכתיבה נהוג להוסיף לעיצורים את האות ھ לאחר העיצור כדי להדגיש את הינשוף. שניים מן העיצורים המנושפים (مھ ו-نھ) יבואו רק באמצע מילה. האותיות הייחודיות לאלפבית הערבי אינן מקבלות נישוף. להלן רשימת האותיות אשר עליהן חל הנישוף (לאחר הוספת ھ להדגש הנישוף): ٹ - עיצור כפוף, סותם, אטום /ʈ/ ڈ - עיצור כפוף, סותם, קולי /ɖ/ ڑ - עיצור כפוף, מקיש /ɽ/ ں - נון עֻ'נּה (نون غنّه), לא עומדת בפני עצמה אלא מוסיפה אנפוף(אנ') (/~/) לתנועה שלפניה. לעולם לא תבוא בתחילת מילה. کنول - /kə̃vəl/ פרח הלוטוס میں - /mẽ:/ בתוך, בין ھ - דו-צ'שמי הא (دو چشمی ہے), מוסיפה נישוף לעיצורים (/ʰ/ or /ʱ/). תמיד נכתבת לאחר עיצור בצורה אחידה: ﮭ. چھوٹا - /tʃʰo:ʈɑ:/ קטן, צעיר ے - בַּרי יא (بڑی يے), מייצגת את התנועות "e" ו-"ai". באמצע מילה נכתבת כאות י רגילה (ـيـ), ובסוף מילה נכתבת בצורתה הייחודית (ے). کے - /ke:/ כמה?, של, שייך ל- אורדו הינדוסטנית הינדית
1869 בצרפת

שנת 1869 בצרפת הייתה השנה בה ציינה צרפת 882 שנות לאום. מלך – נפוליאון השלישי 23 במאי - נערכות בחירות בצרפת לבית המחוקקים הצרפתי. 6 ביוני - הבחירות שנערכו בצרפת יוצרות את בית המחוקקים הרביעי של האימפריה הצרפתית השנייה.  8 באפריל - שארל בינט, הארכיבישוף של בזאנסון וחשמן (נפטר ב-1936). 12 באפריל - אנרי דזייר לנדרו, רוצח סדרתי (נפטר ב-1922) 29 ביולי - פול איים, טניסאית (נפטרה ב-1962). 22 בנובמבר - אנדרה ז'יד, סופר, זוכה פרס נובל לספרות בשנת 1947 (נפטר ב-1951). 31 בדצמבר - אנרי מאטיס, אומן (נפטר ב-1954). פול אמיל קבס, צייר (נפטר ב-1937). (קטגוריה:צרפתים שנפטרו ב-1869) 8 במרץ - הקטור ברליוז, מלחין (נולד ב-1803). 8 ביוני - פליקס-יוסף ברבלין, בעל השפעה בפיתוח הקהילה הקתולית בפילדלפיה (נולד ב-1808). 7 בספטמבר - אוגוסט סיימון, נוטריון ואנטומולוג (נולד ב-1794). 13 באוקטובר - שארל-אוגוסטן סנט-בב, מבקר ספרות (נולד ב-1804). 15 באוקטובר - שארל ניקולס אוב, רופא חוקר חרקים (נולד ב-1802). ז'אן פייר דנטן, פסל (נולד ב-1800). מדיה וקבצים בנושא 1869 בצרפת בוויקישיתוף
What We Left Behind: Looking Back at Deep Space Nine

What We Left Behind: Looking Back at Deep Space Nine הוא סרט תיעודי אשר עוסק באופן רטרוספקטיבי בסדרה "מסע בין כוכבים: חלל עמוק תשע". הסרט התיעודי בוים על ידי איירה סטיבן בר ודייוויד זאפונה. הסרט יצא לאקרנים ב-13 במאי 2019. בשנת 2017, אירה סטיבן באהר הכריז שגיבש חלק ניכר מהשחקנים ואנשי הצוות לשעבר של סדרת הטלוויזיה "מסע בין כוכבים: חלל עמוק 9" עבור סרט תיעודי בשם "What We Left Behind". נכון לפברואר 2017, הפקת הסרט הסתיימה באופן חלקי, על פי באהר, והחל פרויקט מימון המונים באמצעות Indiegogo לצורך גיוס הכספים הדרושים להשלמת הסרט. פרט לראיונות עם השחקנים ואנשי הצוות, הסרט יסקור את המורשת של הסדרה; כמו כן, באהר שב לחדר התסריטאים הישן של הסדרה על מנת לפתח תסריט עבור הפרק הראשון של עונה שמינית פיקטיבית, אשר יכלל בסרט. מועד ההפצה הסופי של הסרט נקבע לפברואר 2018.‏ פרויקט ההתרמה נפתח עם יעד של 150,000$, שהושג תוך יום אחד בלבד. הסרט אמור היה לצאת לאקרנים באמצע 2018 אך מועד ההפצה הרשמי שלו נדחה, ונקבע ל-13 במאי 2019. אתר האינטרנט הרשמי של What We Left Behind: Looking Back at Deep Space Nine What We Left Behind: Looking Back at Deep Space Nine, ברשת החברתית אקס (טוויטר) "What We Left Behind: Looking Back at Deep Space Nine", במסד הנתונים הקולנועיים IMDb (באנגלית) "What We Left Behind: Looking Back at Deep Space Nine", באתר Rotten Tomatoes (באנגלית) "What We Left Behind: Looking Back at Deep Space Nine", באתר Box Office Mojo (באנגלית) What We Left Behind: Star Trek Deep Space Nine Doc באתר Indiegogo "Deep Space Nine documentary gets crowdfunding push". Mashable. 9 בפברואר 2017. נבדק ב-9 בפברואר 2017. {{cite news}}: (עזרה) Elderkin, Beth (8 בפברואר 2017). "A New Deep Space Nine Documentary Reveals What Would Have Happened in Season Eight". io9. נבדק ב-9 בפברואר 2017. {{cite news}}: (עזרה) "What We Left Behind: Star Trek Deep Space Nine Doc". Indiegogo. נבדק ב-9 בפברואר 2017. {{cite web}}: (עזרה) אתר הסרט ערך זה הוא קצרמר בנושא סרטים אמריקאיים. אתם מוזמנים לתרום לוויקיפדיה ולהרחיב אותו.
ברנרד פאג'ט

סר ברנרד צ'ארלס טולבר פאג'ט (באנגלית: Sir Bernard Charles Tolver Paget; 15 בספטמבר 1887 - 16 בפברואר 1961) היה גנרל בצבא בריטניה אשר פיקד על קבוצת הארמיות ה-21 ועל פיקוד המזרח התיכון. פאג'ט נולד באוקספורד ב-15 בספטמבר 1887. אביו היה פרנסיס פאג'ט, תאולוג וסופר אשר שימש כבישוף ה-33 של אוקספורד. סבו היה ג'יימס פאג'ט, מנתח ופתולוג אשר התפרסם בעיקר בשל מחלת פאג'ט של העצם הקרויה על שמו. פאג'ט התחנך בבית הספר שרוסברי (Shrewsbury), וב-1905 נרשם ללימודים באקדמיה הצבאית המלכותית בסנדהרסט. בנובמבר 1907 התגייס לצבא בריטניה והוצב כלוטננט משנה ברגימנט הרגלים אוקספורדשייר ובקינגהמשייר. ב-1910 קודם לדרגת לוטננט. עם פרוץ מלחמת העולם הראשונה באוגוסט 1914 מונה לשליש בגדוד ה-5 של הרגימנט. במאי 1915 נשלח להילחם בחזית המערבית כחלק מחיל המשלוח הבריטי. בנובמבר של אותה שנה הוענק לו הצלב הצבאי, ובינואר 1918 עוטר באות השירות המצוין. במהלך המלחמה הוא נפצע חמש פעמים, וארבע פעמים אוזכר בשדרים הרשמיים. ב-1924 הועלה לדרגת מייג'ור, וב-1929 לדרגת קולונל. ב-1930 מונה למפקד "מחנה קאולי" (Cowley Barracks) באוקספורד. ב-1932 נשלח להודו הבריטית ומונה למדריך במכללה הצבאית בכוויתה עד 1934. בין 1936–1937 הוא היה מפקד הבריגדה ההודית ה-4. בדצמבר 1937 הוא הועלה לדרגת מייג'ור גנרל, ובין 1938–1939 היה מפקד המכללה בקיימברלי. ערך מורחב – מלחמת העולם השנייה עם פרוץ מלחמת העולם השנייה בספטמבר 1939 היה פאג'ט מפקד המכללה הצבאית בקיימברלי. בסוף נובמבר של אותה שנה הוא הועבר לפקד על הדיוויזיה ה-18 אשר הוצבה בעתודה. הוא פיקד על הדיוויזיה במהלך המערכה בנורווגיה, ועל כך הועלה לדרגת לוטננט גנרל והוענקה לו דרגת עמית במסדר האמבט. הוא ויתר על התפקיד באמצע מאי 1940. ב-15 בפברואר 1941 הוא מונה למפקד הפיקוד הדרום-מזרחי (כיום נקרא פיקוד אלדרשוט). בדצמבר של אותה שנה הוא הועלה לדרגת גנרל ומונה למפקד הכוחות הבריטיים במולדת (GHQ Home Forces). במסגרת תפקידו זה הוא היה אחראי על שתי משימות עיקריות: לפקח על האימון והציוד של הכוחות העומדים להישלח לחזית, ולדאוג להגן על בריטניה עצמה מפני פלישת אויב אפשרית. ביוני 1943 הוא מונה למפקד קבוצת הארמיות ה-21 אשר כללה את הארמייה הבריטית השנייה ומהארמייה הקנדית הראשונה. בדצמבר של אותה שנה הוא הוחלף בברנרד מונטגומרי. בינואר 1944 הוא מונה למפקד פיקוד המזרח התיכון במקום הנרי מייטלנד וילסון. עיקר תפקידו היה לשלוט בכוחות היבשה הבריטיים, ולתאם עם כוחות הצי וחיל האוויר, על מנת להגן על האינטרסים הבריטיים במזרח התיכון ואזור מזרח הים התיכון. פאג'ט פרש מהצבא באוקטובר 1946, ונפטר במחוז המפשייר ב-16 בפברואר 1961 בגיל 73. ב-7 בפברואר 1918 נישא לוויניפרד נורה. היא ילדה לו שני בנים. בנו הצעיר לוטננט טוני פאג'ט נהרג בקרב רייכסוולד ועוטר באות השירות המצוין על האבירות שלו במהלך הקרב. מדיה וקבצים בנושא ברנרד פאג'ט בוויקישיתוף ברנרד פאג'ט באתר הגנרלים של מלחמת העולם השנייה (באנגלית)
איליה נסטורובסקי

איליה נסטורובסקי (במקדונית: Илија Несторовски; נולד ב-12 במרץ 1990) הוא כדורגלן מקדוני המשחק בסלאבן בלופו ובנבחרת מקדוניה הצפונית. נסטורובסקי התחיל את הקריירה שלו במחלקת הנוער של פובדה אלייה הצטרף בגיל 10. בשנת 2006 ערך את הופעת הבכורה שלו בקבוצה הבוגרת כאשר הוא בן 16 בלבד. בינואר 2010 חתם בפ.צ. סלובצקו מליגת העל הצ'כית לעונה וחצי. במדי סלובצקו רשם נסטורובסקי 28 הופעות בליגה וכבש שני שערים. בקיץ 2011 הושאל לוויקטוריה ז'יז'קוב, שבה שיחק עד אמצע העונה. בינואר 2012 חזר למקדוניה כאשר הושאל למטאלורג סקופיה בה שיחק שנה. ב-9 באוגוסט 2013 חתם באינטר זאפרשיץ' מהליגה הקרואטית השנייה. בעונת 2013/2014 נסטורובסקי רשם את עונת הפריצה שלו בה כבש 20 שערים ב-30 משחקי ליגה. את עונת 2014/2015 סיים כמלך שערי הליגה השנייה עם 24 שערי ליגה וזאפרשיץ' עלתה לליגה הראשונה. עונה לאחר מכן כמלך שערי הליגה הפעם בליגה הראשונה עם 25 שערים. בדצמבר 2015 נסגרה עסקת העברתו לפלרמו מהסרייה א' תמורת חצי מיליון אירו. נסטורובסקי הצטרף לפאלרמו ביולי 2016. ב-29 באוגוסט 2023 חתם באסקולי. ב-9 באוקטובר 2015 נסטורובסקי ערך את הופעת הבכורה שלו בנבחרת מקדוניה הצפונית בהפסד 0–2 נגד אוקראינה במסגרת מוקדמות יורו 2016. ב-29 במאי 2016 הבקיע את שער הבכורה שלו בנבחרת בניצחון 1–3 נגד אזרבייג'ן. אינטר זאפרשיץ' הליגה הקרואטית השנייה: 2014/2015 אישיים מלך שערי הליגה הקרואטית השנייה: 2014/2015 (24 שערים) מלך שערי ליגת העל הקרואטית: 2015/2016 (25 שערים) איליה נסטורובסקי, באתר Transfermarkt איליה נסטורובסקי, באתר Soccerway איליה נסטורובסקי, באתר WorldFootball.net איליה נסטורובסקי, באתר National Football Teams איליה נסטורובסקי, באתר FootballDatabase.eu
טיבי אושריו

טיבריו (טיבי) אושריו (ברומנית: Tiberiu (Tibi) Uşeriu; נולד ב-30 בדצמבר 1973 בכפר פרונדו-ברגאולוי, במחוז ביסטריצה-נסאוד, רומניה) זכה פעמיים ברציפות במקום הראשון באולטרה מרתון 6633 Arctic Ultra בשנים 2016 ו-2017‏. אושריו, שבעברו היה גנב מכוניות ושודד וריצה 9 שנות מאסר, הוא גם מחבר הספר האוטוביוגרפי "27 צעדים" (de paşi‏ 27). לאושריו הייתה ילדות קשה, החל מגיל 9 נהג אביו למסור אותו בכל קיץ לעבודה אצל רועה צאן תמורת תשלום בגבינה. הוא למד בבית הספר היסודי בכפרו והמשיך בבית הספר הכללי מספר 2 שעיר ביסטריצה ולאחר מכן בבית הספר התיכון האלקטרוטכני. בצבא טיפל בחזירים ובהמשך הגיע לגרמניה, שם עבד בפינוי אשפה וקיבל מקלט מדיני. הוא מצא עבודה במסעדה איטלקית, שם עבד במטבח בהכנת פיצות. אושריו עבר לגנבת מכוניות לפרנסתו והתמחה בכך. בהמשך התחבר לעוד שני עבריינים ויחד תכננו וביצעו מעשי שוד מזוין בחנויות תכשיטים. אחד השותפים נעצר בבית הימורים עם סכומי כסף גדולים, שלא היו לו הסברים לגבי מקורם וכך נחשפה הכנופיה. אושריו ברח, אך נעצר, ברח מהמעצר ועוד פעם נעצר וברח, אך לבסוף נעצר ולא הצליח לברוח שוב. הוא נידון ל-13 שנות מאסר בגרמניה ולעוד 10 שנות מאסר באוסטריה, אולם מוסדות האיחוד האירופי הורו על מאסר חופף לפי העונש הארוך יותר. מהעונש בן 13 שנות מאסר הורד לו שליש על התנהגות טובה ושוחרר לאחר יותר מ-9 שנות מאסר. לאחר שחרורו מבית הסוהר, אחיו, אלין, דאג לחזרתו לרומניה ולשילובו בארגון המתנדבים שהנהיג, ארגון הדואג לסביבה ותומך בצורה אקטיבית בייעור. עיסוקו בריצות התחיל בגיל מאוחר יחסית, רק ב-2012. הוא השתתף במרתונים שונים ויזם את ארגון המרתון Via Maria Theresia. לקראת ההשתתפות הראשונה שלו ב-6633 Arctic Ultra, ב-2016 התאמן בחורף הרומניה כמה חודשים באזור מעבר טיחוצה, בהרי קלימאן, תוך ריצה עם חצי גוף עירום, שינה תחת כיפת השמיים ורחצה במי קרח. לאחר שאושריו זכה במקום הראשון באולטרה מרתון של מרץ 2016 קיבל ברכות מנשיא רומניה, קלאוס יוהאניס, ומועצת מחוז ביסטריצה החליטה להעניק לו פרס הצטיינות בשווי 29,000 לאי (ברוטו, נטו כ-25,000). The 6633 Arctic Ultra March 2017 - תוצאות (באנגלית) Cu ambele picioare degerate, românul Tibi Uşeriu a CÂŞTIGAT din nou cel mai dur maraton din lume desfăşurat la Cercul polar ARCTIC. Povestea celui mai rezistent om din lume (ברומנית) Autobiografia cutremurătoare a marelui atlet român Tiberiu Uşeriu: „Am năvălit în magazin cu pistoalele la vedere“ (ברומנית) Results(הקישור אינו פעיל) (באנגלית) Bistrita-born Tiberiu Useriu becomes first to win 6633 Arctic Ultra twice (באנגלית) Un ROMÂN e unic în lume! Tibi Uşeriu a câştigat pentru a doua oară ultramaratonul de la Cercul Polar (VIDEO) (ברומנית)
Numb (שיר של לינקין פארק)

Numb הוא שיר של להקת הרוק האמריקנית לינקין פארק. זהו השיר השלישי מאלבומם השני Meteora, והשיר השלושה עשר מרשימת ההשמעה של אלבום זה. זהו אחד השירים הפופולריים ביותר של לינקין פארק ובין המבוקרים ביותר. מידע על היצירה "Numb" באתר מיוזיק בריינז מידע על הסינגל "Numb" באתר מיוזיק בריינז מידע על השיר "Numb" באתר AllMusic מידע על היצירה "Numb" באתר Discogs מילות השיר "Numb" באתר Genius סרטון השיר "Numb" באתר יוטיוב מידע על הרצועה "Numb" באתר ספוטיפיי Billboard Global Excl. US, Billboard, ‏2 בדצמבר 2023 (באנגלית אמריקאית) ערך זה הוא קצרמר בנושא שירים. אתם מוזמנים לתרום לוויקיפדיה ולהרחיב אותו.
קרב החסידה והנשר

"קרב החסידה והנשר" (1967) הוא הדפס עץ מאת האמן הישראלי רודי להמן. ההדפס "קרב החסידה והנשר" נוצר בשנת 1967 בטכניקה של הדפס עץ. ההדפס מציג נשר עף עם צפורניים שלופות וחסידה דולקת בעקבותיו. להמן בחר לעוות את נקודת המבט והציפורים בו מתוארות מנקודת מבט גבוהה, המשטיחה את התיאור ומדגישה את המשטחים הגאומטריים שבהדפס. להמן גם מנגיד בין שתי הציפורים על ידי יצירת עימות טונאלי בין הנשר השחור לחסידה הלבנה. גדעון עפרת ראה בהדפס ביטוי לתחושת ההזדהות של להמן בתקופה שלאחר מלחמת ששת הימים ומהווה מעין אלגוריה של ניצחון החלש על פני החזק. תצלום היצירה הופיע בלקסיקון האמנים "Isart" ‏(1975) ובספר "100 שנות אמנות הדפס בישראל" (2015). פלטת העץ של ההדפס, שמקורה בעיזבון האמן, נמצאת כיום באוסף סדנת ההדפס ירושלים. ראו: עפרת, גדעון, מאה שנות אמנות הדפס בישראל, סדנת ההדפס ירושלים, ירושלים, 2015, עמ' 71. וגם: עפרת, גדעון, "קרב בין חסידה לנשר", אופקים רחבים: 120 שנות אמנות ישראלית, קרן וינה-ירושלים לאמנות ישראלית,, עמ' 143-142; וגם: עפרת, גדעון, "רודי להמן, באתר "המחסן של גדעון עפרת", 19 בינואר 2011 Isart: The Israeli Artists Golden Year Book (Part-2), Stier Group, Tel Aviv, 1975 עפרת, גדעון, מאה שנות אמנות הדפס בישראל, סדנת ההדפס ירושלים, ירושלים, 2015
עבד אל-פתאח קודסיה

עבד אל-פתאח קודסיה (מערבית: عبد الفتاح قدسية; נולד ב-1953), הוא איש צבא ומודיעין סורי שמכהן מאז יולי 2012 כסגן ראש הלשכה לביטחון לאומי. משמש כיועץ קרוב לנשיא סוריה בשאר אל-אסד ונחשב למקורב אליו. קודסיה נולד ב-1953 בעיר חמה. קודסיה סיים את שירותו הצבאי כקצין בכיר (בדרגה מקבילה לאלוף בצה"ל) בכוחות המזוינים של סוריה. שירת בעבר בכוחות המיוחדים, והיה ראש אגף המודיעין של חיל האוויר בחלק לא ידוע מהתקופה 2005–2009. ב-2009 מונה למפקד המודיעין הצבאי. ביולי 2012 אירע פיצוץ עז במטה הראשי של הלשכה לביטחון לאומי שממנו נהרגו ראש הלשכה ובכירים סורים נוספים. לאחר הפיצוץ מונה ראש לשכה חדש וקודסיה מונה לכהן כסגנו. החל מה-9 במאי 2011, קודסיה הוא אחד הקצינים שמוטלות עליהם סנקציות על ידי האיחוד האירופי. הוא הוסף לרשימת האישים תחת סנקציות של האיחוד האירופי בגלל "מעורבות בפעולות אלימות נגד אזרחים" בדיכוי המחאות שהתפתחו מאוחר יותר למלחמת האזרחים בסוריה. זאת במסגרת תפקידו כראש המודיעין הצבאי. מספר שבועות לאחר מכן גם ארצות הברית הטילה עליו סנקציות בגלל מעצרים ושימוש בכוח נגד מפגינים. כתבה על 'החוג הפנימי' של אסד, כולל מספר פסקאות עליו (באנגלית) כתבה על מספר מינויים בכירים במודיעין הסורי, כולל שתי פסקאות עליו (באנגלית)